EkBass/fiwiki-20250220-pages-articles huggingface dataset:
Juan José Haedo

Juan José Haedo (s. 26. tammikuuta 1981 Buenos Aires) on argentiinalainen maantie- ja ratapyöräilijä, joka kilpaili ammattilaisena maantiepyöräilyssä 2003–2014. Kirimiehenä tunnettu Haedo voitti yhden etapin Espanjan ympäriajossa. Hän voitti Rund um Köln -semiklassikon kahdesti sekä pistekilpailun Kalifornian ja Georgian ympäriajoissa. Ratapyöräilyssä hän saavutti pronssia Pan Amerikan kisojen joukkuesprintissä Winnipegissä vuonna 1999. == Saavutuksia == ;2005 :Redlands Classic, 2. ja 3. etapin voitto ;2006 :Kalifornian ympäriajo, 1. ja 4. etapin voitto :Georgian ympäriajo, 6. etapin voitto ;2007 :Rund um Köln, voitto :Philadelphia International Championship, voitto :Colliers Classic, voitto :Århus GP, voitto :Kalifornian ympäriajo, pistekilpailun sekä 2. ja 6. etapin voitto :Georgian ympäriajo, sprinttikilpailun ja 7. etapin voitto ;2008 :Clásica de Almeria, voitto :Kalifornian ympäriajo, 1. etapin voitto :Vuelta a Murcia, 3. etapin voitto :Georgian ympäriajo, 2. etapin voitto :Luxemburgin ympäriajo, 1. etapin voitto :Tour de San Luis, 1. ja 5. etapin voitto :Tanskan ympäriajo, 6. etapin voitto :Espanjan ympäriajo, 11. etapilla kolmas ;2009 :Cholet-Pays de Loire, voitto :Tour de San Luis, 7. etapin voitto :Tour de Wallonie, 2. etapin voitto :Tour of Missouri, 4. etapin voitto :Circuit Franco-Belge, 4. etapin voitto ;2010 :Katalonian ympäriajo, etapin 7 voitto :Rund um Köln, voitto :Critérium du Dauphiné, 2. etapin voitto :Espanjan ympäriajo, 18. etapilla toinen, 7. etapilla kolmas ;2011 :Tirreno–Adriatico, 3. etapin voitto :Ster ZLM Toer, 3. etapin voitto :Espanjan ympäriajo, 16. etapin voitto ;2012 :GP de Denain, voitto :Italian ympäriajo, 3. etapilla toinen :Ranskan ympäriajo, 5. etapilla kolmas == Lähteet == *Juan José Haedo Trap–Friis-tietokannassa *Juan José Haedon profiili cyclingarchives.com-tietokannassa === Viitteet === Luokka:Argentiinalaiset maantiepyöräilijät Luokka:Argentiinalaiset ratapyöräilijät Luokka:Vuonna 1981 syntyneet Luokka:Elävät henkilöt
Danny Cooksey

Danny Cooksey (s. 2. marraskuuta 1975 Moore, Oklahoma, Yhdysvallat) on yhdysvaltalainen näyttelijä ja muusikko, joka tuli tunnetuksi lapsinäyttelijänä televisiosarjasta Diff'rent Strokes. Sittemmin hän on tehnyt enimmäkseen äänirooleja animaatioihin, joista tunnetuimmat ovat olleet sarjoissa Tiny Toons ja Xiaolin Showdown. 1990-luvulla Cooksey oli Bad 4 Good -yhtyeen laulajana. Yhtye julkaisi yhden levyn Refugee elokuussa 1992. Alun perin hän muutti Los Angelesiin 1980-luvulla tullakseen country-laulajaksi, mutta päätyikin koe-esiintymään televisiosarjaan Diff'rent Strokes. Sittemmin Cooksey teki musiikkia hevin parissa. == Lähteet == == Aiheesta muualla == * Voice Chasers * TV.com Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Videopelien ääninäyttelijät Luokka:Vuonna 1975 syntyneet Luokka:Elävät henkilöt Luokka:Yhdysvaltalaiset lapsinäyttelijät
White Blood Cells

White Blood Cells on yhdysvaltalaisen rock-yhtyeen The White Stripes kolmas studioalbumi, joka julkaistiin vuonna 2001. == Kappaleet == # # # # # # # # # # # # # # # # Luokka:Vuoden 2001 albumit Luokka:The White Stripesin albumit
Olavi Ronkainen

Olavi Johannes Ronkainen (27. syyskuuta 1933 Hyvinkää – 30. elokuuta 2018 Kajaani) oli suomalainen pappi, kansanopistomies ja Suomen Kristillisen Liiton kansanedustaja. Ronkainen tunnetaan erityisesti Kansanlähetyksen perustajajäsenenä sekä Säämingin kristillisen opiston rehtorina. == Ura == Ronkainen valmistui teologian kandidaatiksi ja vihittiin papiksi vuonna 1962. Valmistuttuaan hän toimi pappina Heinolassa ja Sulkavalla. Hän toimi Säämingin kristillisen opiston va. johtajana vuosina 1963–1966 ja opiston rehtorina 1966–1987. Ronkainen toimi Lieke-lehden päätoimittajana vuosina 1968–1971 ja Tien aukaisija -lehden päätoimittajana vuonna 1977. Hän oli viidennen herätysliikkeen perustajajäsen. Ronkainen toimi eduskunnassa Suomen Kristillisen Liiton edustajana vuosina 1972–1975 ja 1979–1987. Ronkainen oli jäsenenä muun muassa puolustusvaliokunnassa, sivistysvaliokunnassa, toisessa lakivaliokunnassa sekä Parlamenttienvälisen liiton (IPU) Suomen ryhmän johtokunnassa. Hän on kuulunut Savonlinnan kaupunginvaltuustoon, SKL:n puoluevaltuustoon ja puoluehallitukseen sekä Suomen Evankelisluterilaisen Kansanlähetyksen hallitukseen. Ronkainen toimi presidentin valitsijamiehenä vuonna 1978. Hän toimi myös keskeisenä vaikuttajana 1990-luvulla kirkon rakennuttamiseksi Uhtualle. Eduskunnassa Olavi Ronkainen oli tunnettu vuosia jatkuneesta pornografian vastaisesta toiminnastaan. Toimittaja Pirkko Kolbe nimitti häntä Helsingin Sanomissa Porno-Ronkaiseksi. Ronkaisen puoliso kutsui miestään kristillisten puoluekokouksessa pitämässään puheessa ”rakkaaksi pornosoturikseen”. Ronkaisen mukaan epäsiveellisen materiaalin valvontatehtävä lankesi hänelle eduskuntaryhmän sisäisessä työnjaossa 1972. Ronkainen kertasi 50-vuotishaastattelussaan tulleensa politiikkaan auttaakseen nuorisoa, jota uhkasivat keskioluen ja abortin vapauttaminen, politiikan tuleminen kouluihin ja Yleisradiossa harrastettu pyhien arvojen rienaaminen. Eläkevuosinaan Olavi Ronkainen siirtyi Kainuuseen Ristijärvelle, jossa hän muun muassa toimi sijaispappina. Siellä hän ohjasi harrastajaversion musikaalista Viulunsoittaja katolla ja näytteli siinä pääosan maitomies Tevjenä. == Teokset == * == Populaarikulttuurissa == Irwin Goodman levytti vuonna 1979 Ronkaisesta ja pornolehdistä kertovan humoristisen laulun ”Nakutaiteen tutkija” levylleen Keisari Irwin I. Ronkainen mainitaan myös Juice Leskisen kappaleessa ”Hypätään koskeen”. ==Lähteet== Luokka:Kansanedustajat Luokka:Suomen Kristillisdemokraattien poliitikot Luokka:Savonlinnan kaupunginvaltuutetut Luokka:Etelä-Savon vaalipiiri Luokka:Suomen evankelis-luterilaisen kirkon papit Luokka:Suomen oppilaitosten rehtorit Luokka:Suomalaiset päätoimittajat Luokka:Vuonna 1933 syntyneet Luokka:Vuonna 2018 kuolleet
Wataru Takagi

Wataru Takagi ( Takagi Wataru, s. 25. kesäkuuta 1966 Chiban prefektuuri, Japani) on japanilainen ääninäyttelijä, joka työskentelee Arts Visionille. Hän on tehnyt äänirooleja kymmeniin anime-sarjoihin ja tietokonepeleihin. Hänen merkittävimpiä ääniroolejaan ovat muun muassa Eikichi Onizuka Great Teacher Onizukassa, Genta Kojima ja Wataru Takagi Salapoliisi Conanissa, Masaru Aoki Hajime no Ippossa, Ganju Shiba Bleachissa, Tobi Naruto Shippuudenissa sekä Rikiya Komiyama Ichigo 100%:ssa. Luokka:Japanilaiset ääninäyttelijät Luokka:Vuonna 1966 syntyneet Luokka:Elävät henkilöt
Jalkapallon Afrikan-mestaruuskilpailut 1968

Jalkapallon Afrikan-mestaruuskilpailut 1968 Joukkueet 8 (18 karsijasta) Isäntämaa Etiopia Ajankohta 12. tammikuuta 1968 - 21. tammikuuta 1968 Mitalistit - Kulta - Hopea - Pronssi Ottelut 16 Maalit 62 (keskiarvo 3,875/per ottelu) Paras maalintekijä Jalkapallon Afrikan-mestaruuskilpailut 1968 olivat historian kuudennet Afrikan-mestaruuskilpailut. Kilpailut järjestettiin Etiopiassa. Tämä oli ensimmäinen kerta, kun jokin maa järjestää kilpailut kahdesti. Kilpailuihin käytiin kuuden lohkon karsinnat, joista vain voittaja pääsi kisoihin. Kisoissa automaattisesti paikan oli varmistanut Etiopia ja hallitseva mestari Ghana. Kilpailut voitti Kongo-Kinshasa. ==Karsinnat== ===Lohko 1=== Joukkue O V T H TM PM ME P 4 2 1 1 9 6 +3 5 4 2 1 1 9 6 +3 5 4 0 2 2 4 10 -6 2 Koska ja olivat samoilla tilastoilla kärjessä, pelattiin joukkueiden välillä yksi ylimääräinen ottelu: jatkoon ===Lohko 2=== Joukkue O V T H TM PM ME P 4 4 0 0 9 2 +7 8 4 2 0 2 5 4 +1 4 4 0 0 4 2 10 -8 0 jatkoon. ===Lohko 3=== Joukkue O V T H TM PM ME P 4 3 1 0 7 0 +7 7 4 1 1 2 4 5 -1 3 4 1 0 3 3 9 -6 2 jatkoon. ===Lohko 4=== ====1. kierros==== 2\. kierrokselle 2\. kierrokselle ====2. kierros==== * vetäytyi jatkoon ===Lohko 5=== Joukkue O V T H TM PM ME P 3 2 1 0 3 2 +1 5 4 1 1 2 5 3 +2 3 3 1 0 2 3 6 -3 2 jatkoon. ===Lohko 6=== ====1. kierros==== 2\. kierrokselle 2\. kierrokselle ====2. kierros==== vetäytyi. jatkoon ==Loppukilpailut== Loppukilapilujen ottelut pelattiin Etiopian pääkaupungissa Addis Abebassa, sekä Asmaran kaupungissa. ===Lohko A=== {{Alkulohko |joukkue1 = |o1 = 3 |v1 = 3 |t1 = 0 |h1 = 0 |tm1 = 6 |pm1 = 2 |me1 = +4 |p1 = 6 |joukkue2 = |o2 = 3 |v2 = 2 |t2 = 0 |h2 = 1 |tm2 = 5 |pm2 = 2 |me2 = +3 |p2 = 4 |joukkue3 = |o3 = 3 |v3 = 1 |t3 = 0 |h3 = 2 |tm3 = 5 |pm3 = 6 |me3 = -1 |p3 = 2 |joukkue4 = |o4 = 3 |v4 = 0 |t4 = 0 |h4 = 3 |tm4 = 2 |pm4 = 8 |me4 = -6 |p4 = 0 }} ===Ottelut=== Kaikki ottelut pelattiin Addis Abebassa 12\. tammikuuta 1968 14\. tammikuuta 1968 16\. tammikuuta 1968 ===Lohko B=== {{Alkulohko |joukkue1 = |o1 = 3 |v1 = 2 |t1 = 1 |h1 = 0 |tm1 = 7 |pm1 = 4 |me1 = +3 |p1 = 5 |joukkue2 = |o2 = 3 |v2 = 2 |t2 = 0 |h2 = 1 |tm2 = 6 |pm2 = 3 |me2 = +3 |p2 = 4 |joukkue3 = |o3 = 3 |v3 = 1 |t3 = 1 |h3 = 1 |tm3 = 5 |pm3 = 5 |me3 = 0 |p3 = 3 |joukkue4 = |o4 = 3 |v4 = 0 |t4 = 0 |h4 = 3 |tm4 = 2 |pm4 = 8 |me4 = -6 |p4 = 0 }} ===Ottelut=== Kaikki ottelut pelattiin Asmarassa 12\. tammikuuta 1968 14\. tammikuuta 1968 16\. tammikuuta 1968 ===Välierät=== Addis Abeba 19\. tammikuuta 1968 Asmara ===Pronssiottelu=== Addis Abeba 21\. tammikuuta 1968 ===Loppuottelu=== Addis Abeba 21\. tammikuuta 1968 ==Sijoitukset== # # # # # # # # Vuoden 1968 Afrikan- mestaruuskilpailuiden voittaja: KONGO-KINSHASA Ensimmäinen mestaruus Luokka:Jalkapallon Afrikan-mestaruuskilpailut Afrikan- mestaruuskilpailut Luokka:Etiopian urheilutapahtumat Afrikan- mestaruuskilpailut 1968 Luokka:Addis Abeba Luokka:Asmara
The Vaselines

The Vaselines on vuonna 1986 Bellshillissä, Skotlannissa perustettu vaihtoehtorock-yhtye. Yhtyeeseen kuuluivat aluksi vain Eugene Kelly ja Frances McKee, mutta myöhemmin mukaan liittyivät myös basisti James Seenan ja rumpali Charlie Kelly. Nirvana-yhtyeen Kurt Cobain luonnehti Eugene Kellyä ja Frances McKeetä suosikkisanoittajikseen koko maailmassa. Vuonna 1987 yhtye julkaisi EP-levyn Son of a Gun, joka sisälsi kappaleet Son of a Gun, Rory Rides Me Raw sekä 'You Think You're a Man. Seuraavana vuonna yhtye julkaisi toisen EP:n, Dying for It. EP sisälsi kappaleet Dying For It, Molly's Lips, Teenage Superstars sekä Jesus Wants Me For a Sunbeam. Vuonna 1989 yhtye julkaisi ainoaksi jääneen albuminsa Dum Dum. Vähän albumin julkaisun jälkeen yhtye hajosi. Yhtye kokosi rivinsä uudelleen vuonna 1990 esiintyäkseen Nirvanan lämmittelijänä Edinburghissa. Vaikka yhtye ei lyhyen uransa aikana saanut laajempaa julkisuutta Skotlannin ulkopuolella, se on tullut tunnetuksi Nirvana-yhtyeen ansiosta. Nirvana teki kappaleista Son of a Gun ja Molly's Lips cover-versiot albumilleen Incesticide. Nirvana esitti myös version kappaleesta Jesus Wants Me For A Sunbeam levyllä MTV Unplugged in New York. Levy-yhtiö Sub Pop julkaisi vuonna 1992 kokoelma-albumin The Way of the Vaselines: A Complete History. Kokoelma sisältää kaikki The Vaselinesin julkaistut teokset. The Vaselines on uudelleen kokoontuneena kiertänyt vuodesta 2008 alkaen ja esiintyi mm. keväällä 2009 Barcelonassa järjestetyssä Primavera-festivaalilla. ==Jäsenet== *Eugene Kelly - laulu, kitara *Frances McKee - laulu, kitara *James Seenan - basso *Charlie Kelly - rummut ==Diskografia== Vuosi Julkaisu Levymerkki 1987 Son of a Gun (EP) 53rd & 3rd 1988 Dying for It (EP) 53rd & 3rd 1989 Dum Dum Rough Trade 1992 The Way of the Vaselines: A Complete History (kokoelma) Sub Pop 2003 All the Stuff and More... (kokoelma) 53rd & 3rd / Avalanche 2009 Enter the Vaselines (kokoelma) Sub Pop 2010 Sex with an X Sub Pop 2014 V for Vaselines Rosary Music ==Lähteet== *Ankeny, Jason. "The Vaselines". All Music Guide. Retrieved May 2, 2004. Luokka:Skotlantilaiset rockyhtyeet
Ykkössanomat

Ykkössanomat oli Nummi-Pusulassa, Sammatissa, Karjalohjalla ja Suomusjärvellä ilmestynyt tilattava paikallislehti. Vuonna 1986 perustetun lehden levikki oli vuonna 2006 kaikkiaan 3580 kappaletta. Ykkössanomat ilmestyi kerran viikossa ja se kuului samaan konserniin Salon Seudun Sanomat -lehden kanssa. Lehden viimeinen numero ilmestyi 30. joulukuuta 2015. Lehden julkaiseminen lopetettiin kannattamattomuuden vuoksi.Ylen uutisethttp://www.ykkossanomat.fi/ykkossanomien-toiminta-lakkaa/ ykkossanomat.fi == Lähteet == ==Aiheesta muualla== * Lehden kotisivut Luokka:Karjalohja Luokka:Nummi (Lohja) Luokka:Pusula Luokka:Sammatti Luokka:Suomalaiset paikallislehdet Luokka:Suomusjärvi Luokka:TS-Yhtymä Luokka:Salon media Luokka:Lohjan kulttuuri
Gorakhpur

Gorakhpur (, ) on kaupunki Uttar Pradeshin osavaltiossa Intiassa. Vuonna 2001 siellä oli 622 701 asukasta, mikä tekee kaupungista osavaltionsa yhdenneksitoista suurimman.Citypopulation.de Se sijaitsee 265 kilometriä itään osvaltion pääkaupungista Lucknowista.Where In City Vuonna 1922 kaupungin liepeillä Chauri Chaurassa surmattiin poliiseita, mikä oli osa Intian vapaustaistelun alkua. Vuonna 1942 Jawaharlal Nehru pidätettiin täällä ja joutui kolmeksi vuodeksi vankilaan. Kaupungin merkittävimpiä nähtävyyksiä ovat Gorakhnath temppeli, Vishnu temppeli, Geeta Vatika - Krishnan temppeli, Arogya Mandir luontaisparantola ja Ramgarh Taalin tekojärvi. Kaupungissa on lisäksi yliopisto,Education India planetaarioExpress India ja eläintarha. == Lähteet == == Aiheesta muualla == Luokka:Uttar Pradeshin kaupungit
Saharanpur

Saharanpur (, ) on kaupunki Uttar Pradeshin osavaltion luoteisosassa Intiassa. Vuonna 2011 kaupungin asukasluku oli 705 478\. ==Maantiede== Saharanpur sijaitsee Intian Uttar Pradeshin osavaltion luoteiskärjessä Ganges- ja Jamunajoen välisellä alueella (doab). Rajajin kansallispuisto Uttarakhandin puolella sijaitsee noin 40 kilometriä Saharanpurosta itään. ==Historia== Saharanpurin perusti Delhin sulttaani Muhammad bin Tughluq vuonna 1340. Nimensä se sai paikallisen muslimipyhimys Šah Haran Čištin mukaan. Timur Lenk tuhosi kaupungin sotaretkellään Intiaan ja vuonna 1526 sen läpi kulkivat Baburin johtamat Panipatin taisteluun matkalla olleet joukot. Baburin sotaretken jälkeen suurta osaa Intiasta hallitsivat Suurmogulit. Akbarin valtakaudella Saharanpurin asukkaat kääntyivät islamiin. Kaupungista tuli myös oman hallinnollisen alueensa (sarkar) keskus. Myöhemmät Suurmogulit Jahangir ja Šah Jahan käyttivät kaupunkia lomailukohteenaan etenkin kesäisin. Saharanpur tunnettiin viileästä ilamstostaan, minkä lisäksi sen lähiseuduilla saattoi harjoittaa metsästystä. Aurangzebin kaudella alue kärsi sodista sikhejä vastaan. Suurmogulien onnistui vielä tällöin kukistaa sikhit, mutta heitä seurasivat Ahmad Šah Dorranin johtamat afgaanit, sekä edelleen marathat ja myöhemmin uudelleen voimistuneet sikhit. Brittiläinen Itä-Intian kauppakomppania hallitsi Saharanpuria vuodesta 1803, jolloin he olivat voittaneet marathat Delhin taistelussa. Sepoy-kapina vuosina 1857–1858 ei juuri vaikuttanut Saharanpuriin, vaikka läheinen Meerut olikin yksi kapinan keskuksista. Muslimit muodostivat kaupungin asukkaiden enemmistön Intian jakoon saakka vuonna 1947, jolloin monet heistä muuttivat Pakistaniin. ==Väestö== Saharanpurin asukasluku oli Intian vuoden 2011 väestönlaskennan mukaan 705 478\. Heistä hinduja oli 359 228 eli 50,92 %. Muslimeja oli 323 748, eli 45,89 %. Pienempiä ryhmiä olivat sikhit (8 646, 1,23 %), jainit (7 264, 1,03 %) ja kristityt (2 188, 0,31 %). == Lähteet == Luokka:Uttar Pradeshin kaupungit
Savonlinnan rautatieasema

Savonlinnan rautatieasema (, ruots. Nyslott järnvägsstation, ratakm 482+797) on Savonlinnan keskustassa Koululahden rannalla -radalla sijaitseva Suomen rataverkon rautatieliikennepaikka, jonka paikalla sijaitsi aiemmin Savonlinna- Kauppatori-niminen liikennepaikka. Kun Savonlinnan läpi kulkeva rautatie rakennettiin 1900-luvun alussa, ei rautatieasemaa ja siihen liittyvää ratapihaa voitu sijoittaa ahtaalla saarella olevaan kaupungin keskustaan. Aseman syrjäinen sijainti aiheutti vaivaa matkustajille, joten lähemmäs keskustaa avattiin Kauppatorin seisake vuonna 1932 (tuolloin nimellä Koululahti). Se kehittyi henkilöliikenteen kannalta rautatieasemaa tärkeämmäksi. Liikennepaikkarakennus seisakkeelle rakennettiin vuonna 1943 ja vuonna 1965 sen paikalle valmistui liikerakennus, johon tuli lipunmyyntipiste. Kauppatorin liikennepaikka suljettiin samaan aikaan Savonlinnan rautatieaseman kanssa 11. joulukuuta 2011 Savonlinnan rinnakkaisväylän rakennustöiden vuoksi. Samassa yhteydessä myös radan linjausta muutettiin, ja vanha asema jäi siitä sivuun. Kauppatorin vanhan liikennepaikan viereen uudelle linjaukselle rakennettiin uusi seisake, joka nimettiin Savonlinnaksi. Seisake avattiin liikenteelle 16. kesäkuuta 2012, ja se toimii Parikkalasta tulevien taajamajunien pääteasemana. Savonlinnasta tuli syksyllä 2015 radan pääteasema, kun ratayhteys Huutokoskelle suljettiin Laitaatsalmen rautatiesillan poiston myötä. ==Lähteet== Luokka:Etelä-Savon henkilöliikenteen rautatieliikennepaikat Luokka:Savonlinnan rautatieliikennepaikat
Pietarin miilu

Pietarin miilu on sarjassaan toinen kansanooppera, jonka Erkki Pohjanheimo ja Seppo Seppälä tekivät Yleisradiolle vuonna 1979. Ensimmäinen oli nimeltään Karannut Hevonen. Pietarin miilun perustana ovat Suomen Kansan Vanhat Runot ja Suomalaisen Kirjallisuuden Seuran Kansanrunousarkiston kokoelmat. Niistä ja osin omaa luovaa runoilijankykyään käyttäen käsikirjoittaja Ilpo Tiihonen kokosi yhtenäisen juonellisen tarinan, missä Karjalankannaksella asuskeleva Matti lähtee ensi kertaa viemään hiiliä Pietariin. Pietarin hiilenkulutus oli valtavaa tarinan tapahtuma-aikoihin 1800-luvun lopulla, ja myös salakuljetus kukoisti. Matin matkasta kehkeytyy nuorelle, kokemattomalle Matille todellinen seikkailu.Katso: "Viihdeohjelman tie kuvaruutuun" 45/1979 Pohjanheimo ja Seppälä kutsuivat säveltäjäksi Toni Edelmannin. Tärkeänä asiantuntijana ja yhteistyökumppanina oli Kansanrunousarkiston johtaja Pekka Laaksonen. Kansanoopperan visualisoinnissa tärkeinä tekijöinä olivat lavastaja Anu Maja ja kuvaaja Antero Takala. Pietarin miilu kuvattiin värillisenä monikameratuotantona Ylen Pasilan Studio 2:ssa ja lähetettiin TV1:ssä 8.11.1979. Se on Yleisradion TV1:n Viihdetoimituksen tuotantoa. Ohjelman kesto on 53’06”. == Tekijät == * Tuottajat, toimittajat ja ohjaajat Erkki Pohjanheimo ja Seppo Seppälä * Käsikirjoitus Ilpo Tiihonen * Sävellys Toni Edelmann * Koreografia Arja Virtanen * Lavastus Anu Maja * Pukusuunnittelu Satu-Marja Nygren * Kuvaus Antero Takala * Musiikin äänitys Reino Aaltonen * Äänitys Harri Pakkala == Näyttelijät, laulajat == * Matti - Kari Sorvali * Tyttö, joka oli ollut Virossa orjana - Eija Ahvo * Hiilikauppias - Tapio Aarre-Ahtio * Hiilikauppiaan vaimo - Anneli Haahdenmaa * Matin äiti - Marja- Leena Kouki * Vanha miilumies - Martti Kuningas * Salakuljettajia - Matti Pellonpää, Heikki Pursiainen, Markku Huhtamo * Munansyöjä - Ari Piispa * Kuoro ja sivuosat Koiton Laulu * Muissa tehtävissä - Mariitta Sorvali, Vesa Repo, Matti Ruohola, Erja Manto, Marja Myllylä, Seija Pitkänen Katso 45/1979 == Pietarin miilusta kirjoitettua == * ”Päämääränäni oli mahdollisimman rohkea ote, rämäpäinenkin, koska teksti oli voimakas.” Lavastaja Anu Maja, Katso 45/1979 * ”Eräät studioon rakennetut suota ja muut ihmeet ällistyttävät ja ihastuttavatkin. Ajatuksellisesti Pietarin miilu on sen sijaan vaatimatonta tv-teatteria. Katsojankin rima on noussut.” Jukka Kajava, Helsingin Sanomat 08.11.1979 * ”Tarina on taianomaista satua salaperäisine käänteineen. Mutta – kuten Erkki Pohjanheimon ja Seppo Seppälän töistä yleensäkin – myös tästä löydämme siteen ympäröivään yhteiskuntaan, sen ilmiöihin ja ihmiskohtaloihin.” Eeva-Kaarina Holopainen, Ilta-Sanomat 08.11.1979. == Oheisohjelma == Pietarin miilu ja miten sitä tehtiin Kansanoopperan tekovaiheita valokuvin ja äänitehostein. Ohjaajat Erkki Pohjanheimo ja Seppo Seppälä. Ensiesitys YLE TV1 07.11.1979 Ilta-Sanomat: ”Näin syntyi kansanooppera Pietarin miilu” 07.11.1979 ==Lähteet== Luokka: Musiikkiohjelmat Luokka: Yle TV1:n televisio-ohjelmat Luokka: Ylen tuottamat televisio-ohjelmat Luokka: Viihdeohjelmat Luokka: Suomalaiset televisio-ohjelmat
Muromachi-dōri

Muromachi-dōri () on pohjois-eteläsuuntainen katu Japanin Kiotossa. Se noudattelee entisen Heian-kyōn Muromachi-kujan linjaa. Se sijaitsee aivan Karasuma-dōrin, jonka alla kulkee Kioton metro, länsipuolella. Se ulottuu pohjoisesta Kitayama-dōrilta etelään Kuzebashi-dōrille saakka. Etelässä kadun kulun keskeyttävät Higashi Hongan-jin temppeli ja Kioton rautatieasema. Katu on noin 8,1 kilometrin pituinen. Muromachi-dōrista tuli kuuluisa, kun Ashikaga-sotilashallinto rakennutti Muromachi-dōrin ja Imadegawa-dōrin risteyksen lähelle loisteliaan Muromachi-palatsin () eli Hana no goshon. Tämän vuoksi koko Ashikaga-hallinnon valtakautta on kutsuttu Muromachi-kaudeksi (n. 1336–1573). Sen aikana Muromachi-dōri oli yksi Kioton tärkeimmistä kaduista. Myöhemmin Edo-kaudella Muromachi-dōrista tuli tekstiilien tukkukaupan keskittymä, jonka varrella asui monia kaupungin vauraimmista kauppiaista. Nykyäänkin katu tunnetaan japanilaisten vaatteiden tukkuliikealueena. Muromachi-dōri on heinäkuussa järjestettävän Gion-matsuri-juhlan sydänaluetta, joten sen varrella on juhlan aikaan lukuisia Yamaboko-lavoja. == Lähteet == Muromachi-dori
Muromachi

Muromachi voi tarkoittaa: *Muromachi-kausi, Japanin historian aikakausi *Muromachi-shōgunaatti, kaudella hallinnut sotilashallinto *Muromachi-dōri, Kioton katu, josta edelliset ovat saaneet nimensä
Tonight (David Bowien albumi)

Tonight on brittiläisen muusikon David Bowien vuonna 1984 julkaistu albumi. Se nousi Britanniassa listaykköseksi. Albumilla on useita Iggy Popin kanssa yhteistyönä syntyneitä kappaleita. == Arvioita == Allmusic-sivuston kriitikko Stephen Thomas Erlewine antaa albumille kaksi tähteä viidestä ja kutsuu sitä yhdeksi Bowien uran heikoimmista. Hänen mukaansa sen kappaleista vain ”Blue Jean” kestää vertailun edellisen Let’s Dance -albumin kappaleisiin. *Allmusic: () *Pitchfork: 4,3/10https://pitchfork.com/reviews/albums/david-bowie-loving- the-alien-1983-1988/ ==Kappaleet== # # # # # # # # # ==Kokoonpano== *David Bowie - laulu *Carlos Alomar - kitarat *Derek Bramble - bassokitara, kitara, syntetisaattori *Carmine Rojas - bassokitara *Sammy Figueroa - lyömäsoittimet *Omar Hakim - rummut *Guy St. Onge - marimba *Robin Clark - taustalaulu *George Simms - taustalaulu *Curtis King - taustalaulu *Tina Turner - laulu kappaleessa "Tonight" *Iggy Pop - laulu kappaleessa "Dancing With the Big Boys" *Stanley Harrison - alttosaksofoni, tenorisaksofoni *Steve Elson - baritonisaksofoni *Lenny Pickett - tenorisaksofoni, klarinetti *Arif Mardin - jousisovitukset, syntetisaattorit == Lähteet == Luokka:David Bowien albumit Luokka:Vuoden 1984 albumit
Retretin seisake

Retretin seisake () on Suomen rataverkon rautatieliikennepaikka Savonlinnan kaupungissa rataosalla . Seisake sijaitsee Tuunaansaaressa, noin kahdeksan kilometriä luoteeseen entisen Punkaharjun kunnan keskustaajamasta Punkasalmesta. Samalla paikalla on aiemmin ollut Tuunaansalmen seisake, joka oli toiminnassa vuosina 1962–1963. Retretin seisake palvelee Tuunaansaaressa sijaitseviin taidekeskus Retrettiin, Kesämaahan ja Punkaharjun Lomakeskukseen suuntautuvaa liikennettä. Tuunaansaaressa on myös jonkin verran pysyvää asutusta. Seisakkeella ei ole asemarakennusta, mutta laiturialueella on Olavi Lanun 1987 valmistunut suurikokoinen veistos "Siirtolohkare", joka toimii matkustajien sadekatoksena. Savonlinnan ja Parikkalan välillä kulkevat henkilöjunat pysähtyvät Retretissä. Liikennepaikalla ei ole lipunmyyntiä. ==Lähteet== Luokka:Etelä-Savon henkilöliikenteen rautatieliikennepaikat Luokka:Punkaharju Luokka:Savonlinnan rautatieliikennepaikat
Jari Neuvonen

Jari Neuvonen (s. 23. huhtikuuta 1964 Tampere) on suomalainen entinen jääkiekkoilija. Neuvonen teki SM-liiga-debyyttinsä Ilveksessä kaudella 1983–1984, mutta pelasi vain viidessä ottelussa. Seuraavalla kaudella Neuvonen pelasi Raimo Helmisen ja Mikko Mäkelän kanssa Ilveksen ykköskentällisessä. Neuvonen oli pelannut Helmisen kanssa samassa kentällisessä jo junioreista asti ja he olivat hyviä ystäviä. Neuvonen voitti tulokkaiden pistepörssin ja hänet palkittiin vuoden tulokkaana. Ilves juhli kauden jälkeen mestaruutta. Neuvonen jatkoi seuraavatkin kaudet tehokkaasti. Hänen paras kautensa oli 1986–1987, jolloin hän teki 30 maalia ja antoi 21 maaliin johtanutta syöttöä 43 ottelussa. Kaudeksi 1989–1990 Neuvonen siirtyi Ilveksestä Lukkoon, jossa pelasi kaksi kautta. Lukon jälkeen Neuvonen jatkoi uraansa I divisioonassa, kun hän siirtyi Centersiin ja sieltä edelleen KooKoohon. Kaudeksi 1993–1994 Neuvonen palasi SM-liigaan ja Ilvekseen. Vuoden visiitti toi vain tehot 2+4 ja Neuvosen pelit jatkuivat II divisioonassa Lätkä-77:ssä ja Uudenkaupungin Jää- Kotkissa, jota oli nostamassa I divisioonaan. Keväällä 1998 Neuvonen lopetti aktiiviuransa. Maajoukkueessa Neuvonen pelasi yhdeksän A- ja 15 B-maaottelua. Poikien ikäluokassa hän puki Suomen edustusasun kahdeksan kertaa. Neuvonen sai aivoinfarktin joulukuussa 2011.http://www.ur.fi/lankintakaa/jatkan_my%C3%B6s_hc_satakunnan_koutsina_3478284.html == Saavutukset ja palkinnot == *Suomen mestaruus (1985) *SM-pronssi (1989) *Vuoden tulokas (1985) == Lähteet == Luokka:Suomalaiset jääkiekkoilijat Luokka:Jarmo Wasaman muistopalkinnon voittajat Luokka:Vuonna 1964 syntyneet Luokka:Elävät henkilöt
Dorotheos Gazalainen

Abba Dorotheos Gazalainen (, 505 – noin 565) oli kristitty munkki ja luostarin johtaja, igumeeni. Häneltä on suomennettu kristikunnassa laajalti tunnettuja opetuksia nimellä Kaksitoista opetuspuhetta. == Kirjallisuutta == * Luokka:500-vuosikymmenellä syntyneet Luokka:560-luvulla kuolleet Luokka:Igumenit Luokka:Palestiinalaiset henkilöt Luokka:Pyhät Luokka:Uskonto Palestiinassa
Huckleberry Finnin seikkailut

Huckleberry Finnin seikkailut () on vuonna 1884 julkaistu Mark Twainin romaani. Sitä pidetään yleisesti yhtenä suurimmista yhdysvaltalaisista romaaneista. Se on myös yksi ensimmäisistä merkittävistä yhdysvaltalaisista romaaneista, jossa tuodaan esille kuvatun alueen paikallisväriä eponyymin Huckleberry ”Huck” Finnin itsensä kertomana. Finn oli kolmen muun Mark Twainin kirjan sankarin Tom Sawyerin paras ystävä. Tyko Hagmanin suomennos ilmestyi 1904. Huckleberry Finnin seikkailut ilmestyi ensin 10. joulukuuta 1884 Englannissa ja Kanadassa ja sitten 18. helmikuuta 1885 Yhdysvalloissa. Kirja kertoo viattomasta nuoresta päähenkilöstä Huck Finnistä, se kuvaa värikkäästi Mississippijoen seutua ja sen asukkaita ja esittää satiirisesti heidän piintyneitä asenteitaan, varsinkin rasismia. Finnin ja hänen ystävänsä, karanneen orjan Jimin, Mississippijoen vartta kulkeva lauttamatka saattaa olla yksi kestävimmistä pakenemisen ja vapauden kuvauksista yhdysvaltalaisessa kirjallisuudessa. Kirja on ollut suosittu erityisesti nuorten keskuudessa, ja sitä on pidetty vähemmän kiistanalaisen Mark Twainin teoksen Tom Sawyerin seikkailujen jatko-osana. Teoksesta on Yhdysvalloissa tullut vuonna 2011 uusi versio, jossa sanastoa on muokattu. Esimerkiksi sana nigger on muutettu sanaksi slave (orja). Muutokset, jotka on tehnyt Twain-tutkija, Auburnin yliopiston professori Alan Gribben, ovat herättäneet voimakkaita vastalauseita. Kirjasta on tehty lukuisia televisio- ja elokuvasovituksia. Teoksesta on tehty useita suomennoksia, joista 14 painokseen on yltänyt Yrjö Kivimiehen 1927 julkaistu suomennos. Kirjailija Jarkko Laine suomensi teoksen uudelleen 1970-luvun alussa, Juhani Lindholmin suomennos 2018. == Suomennokset == * Huckleberry Finnin (Tom Sawyerin toverin) seikkailut, suom. Tyko Hagman. Otava, 1904. Sarja: Otavan helppohintainen kirjasto; 111--112 * Huckleberry Finnin seikkailut, suom. Yrjö Kivimies. WSOY, 1927. Sarja: Koululaiskirjasto; n:o 22 * Huckleberry Finnin seikkailut, Petroskoi: Valtion Kustannusliike Kirja, 1936 * Huckleberry Finnin seikkailut, suom. Kirsti Laipio. Atlas, 1945 * Huckleberry Finnin seikkailut, suom. Jarkko Laine. Otava, 1972 * Huckleberry Finnin seikkailut, suom. Juhani Lindholm. Siltala, 2018 978-952-234-505-9 == Lähteet == ==Aiheesta muualla== *kepa.fi: Huckleberry Finnin seikkailut - teoksen kuvausta suomeksi. *Huckleberry Finnin seikkailut Wikiaineistossa. *Huckleberry Finnin seikkailut kokotekstinä Gutenberg-projektissa. *Huckleberry Finnin seikkailut Gutenberg-projektissa äänikirjana. *Huckleberry Finnin seikkailut digitaalisena näköispainoksena. * * Luokka:Mark Twainin teokset Luokka:Yhdysvaltalaiset romaanit Luokka:Vuoden 1884 kirjat
Huckleberry Finn (yhtye)

Huckleberry Finn on suomalainen yhtye, joka teki yhden pitkäsoiton Selecta- levymerkille vuonna 1994.http://www.fono.fi/Dokumentti.aspx?esittaja=Huckleberry&ID;=c9d0a389-9156-4ac0-8e72-97d1c2957472 ==Diskografia== * Puolijalokivi (1994) ==Lähteet== ==Aiheesta muualla== * Luokka:1990-luvun yhtyeet ja sooloartistit Luokka:Suomalaiset yhtyeet
Kehrääminen (kissaeläimet)

Kehräämisellä eli hyrisemisellä tarkoitetaan kissasta tai muusta kissaeläimestä kuuluvaa ääntä. Yleensä kehräämistä on pidetty eläimen tyytyväisyyden ja onnellisuuden merkkinä, mutta kehräämistä tapahtuu myös muulloin, esimerkiksi tappelun seurauksena. Myös kuoleva, kärsivä kissa kehrää. Kissan kehräys on kuitenkin Kalifornian yliopiston (Davis) eläinlääketieteen tutkijan mukaan matalataajuista värähtelyä (25 Hz), jonka tarkoitus on parantaa ja kehittää luustoa ja kehoa.Why do cats purr? Scientific American, 3.4.2006. Kehräyksen äänenvoimakkuus saattaa olla jopa 54,6 desibeliä. Kehräämisen syntyminen liittyy kurkunpään toimintaan. Kaksi äänihuulta oheislihasten kanssa synnyttävät aaltoillessaan värinää, joka onnistuu kuitenkin vain uloshengityksen aikana. Kissat voivat kehrätä taukoamatta sisään- ja uloshengityksen välissäMiksi kissat kehräävät ja miten? Isot kissaeläimet eivät taida osata, vai kuinka? (Arkistoitu versio) Helsingin kaupunginkirjasto.. Sussexin yliopiston tekemän tutkimuksen mukaan kissa on oppinut kehräämään tavallisen kehräyksen lisäksi myös vaativalla kehräysäänellä, saadakseen ihmiseltä eli ruokkijaltaan lisää ruokaa, huomioita tai herkkuja. Kissa pystyy kehräämään äänitaajuudella, joka lähentelee vauvan itkun taajuutta. Tällöin kissan omistajan on vaikea olla huomioimatta kissan tarpeita.Cats 'exploit' humans by purring BBC, 13.7.2009. Nälkäinen kissa kehrää ärsyttävästi Ilta-Sanomat, 14.7.2009. ==Lähteet== Luokka:Kissaeläimet Luokka:Fysiologia Luokka:Eläinten ääntely Luokka:Seulonnan keskeiset artikkelit
Eduard Ausfeld

Ernst Wilhelm Eduard Ausfeld (myös Ausfelt; 18. elokuuta 1885 Wiesbaden – 31. elokuuta 1946 Potsdam) oli saksalainen eversti, joka komensi suomalaisia joukkoja Suomen sisällissodassa vuonna 1918. Saksassa Ausfeld oli suomalaisten jääkärien kolmas komentaja. ==Ensimmäinen maailmansota== Länsirintaman taisteluihin osallistunut yliluutnantti Ausfeld oli siirretty joulukuussa 1915 kouluttajaksi Lockstedtin harjoitusleirille, jossa koulutettiin Suomesta tulleita vapaaehtoisia. Samana vuonna hänet ylennettiin kapteeniksi. Ausfeld nimitettiin suomalaisista muodostetun Jääkäripataljoona 27:n komentajaksi 29. syyskuuta 1917 kiistoihin ajautuneen kapteeni Julius Knatshin tilalle. Kun jääkärien pääjoukko lähetettiin Suomeen, jossa oli puhjennut sisällissota, hän pyysi eroa Saksan armeijasta voidakseen seurata miehiään. ==Suomen sisällissota== Ausfeld saapui miestensä kanssa Suomeen 25. helmikuuta 1918, ja noin kuukautta myöhemmin hänet nimitettiin valkoisten itäarmeijan 1. jääkäriprikaatin komentajaksi. Suomen armeijassa hän sai everstin arvon. Hän osallistui maalis–huhtikuun vaihteessa Tampereen taisteluun, jossa hän johti valkoisten läpimurtoa kaupungin keskustaan. Tampereen taistelujen jälkeen hän oli vastuussa sotavankien käsittelystä.Jyrki Loima: Genocide and Ethnic Cleansing? The Fate of Russian "Aliens and Enemies" in the Finnish Civil War in 1918 – The Historian 69 (2) , sivut 254–274 doi:10.1111/j.1540-6563.2007.00180.x (maksullinen) Huhtikuun lopussa Ausfeldin johtamat joukot osallistuivat Keski-kannaksen rintamalla Viipurin saartamiseen katkaisemalla Pietariin johtaneen rautatien Raivolassa. Hänen joukkonsa myös miehittivät Karjalankannaksella sijainneen Inon linnoituksen koko sisällissodan viimeisenä sotatoimena 14. toukokuuta. ==Suomen sisällissodan jälkeen== Sisällissodan jälkeen Ausfeld jäi Suomen armeijaan kouluttajaksi. Heinäkuussa 1918 hän toimi Riihimäen varuskunnan komentajana.Riihimäen varuskunnan päälliköt - mil.fi Saksan hävittyä ensimmäisen maailmansodan Ausfeld joutui eroamaan Suomen armeijasta, mutta hän jatkoi suojeluskuntajärjestön palveluksessa. Hän toimi kesäkuusta syyskuuhun 1920 suojeluskuntien yliesikunnan esikuntapäällikkönä. Vaikka Ausfeld sai samana vuonna Suomen kansalaisuuden, kielitaidottomuus haittasi hänen työtään. Ausfeld oli mennyt vuonna 1918 naimisiin jääkäripataljoona 27:n sairaanhoitajattaren, vapaaherratar Ruth Munckin kanssa, joka oli myös osallistunut sotaan Suomessa. Liitto päättyi eroon vuonna 1921.Suomen jääkärien elämäkerrasto 1938, 479. Vrt. kuitenkin: Suomen jääkärit: Elämä ja toiminta sanoin ja kuvin, toim. Jaakko Suomalainen et al. sivut 1001–1003: tässä Ruth Munck esiintyy sukunimellä Ausfeld vielä 1933. Avioeron jälkeen Ausfeld palasi Saksaan. Toisen maailmansodan aikana hän toimi Saksan valtakunnantyöministeriön ylihallitusneuvoksena. Aufeldille myönnettiin vuonna 1942 1. lk:n Vapaudenristi miekkojen kera. == Lähteet == == Kirjallisuutta == * Luokka:Saksalaiset sotilaat Luokka:Suomen sisällissodan saksalaiset Luokka:Vuonna 1885 syntyneet Luokka:Vuonna 1946 kuolleet
Ulrich von Coler

Ludvig Otto Carl Ulrich von Coler (6. joulukuuta 1885 Cüstrin, Brandenburg – 19. toukokuuta 1953) oli Suomen sisällissotaan osallistunut saksalainen upseeri, joka toimi valkoisten itäarmeijan 2. jääkäriprikaatin komentajana. Hän oli Viestirykmentin komentajana syksyllä 1918.Maavoimat Ulrich von Colerin vanhemmat olivat everstiluutnantti Carl von Colin ja Marie Prollius ja puoliso vuodesta 1917 Edit Heinemann. Von Coler suoritti vänrikin tutkinnon 1906, upseeritutkinnon Potsdamin sotakoulussa 1907 ja aseupseeritutkinnon Erfurtin asetehtaassa. Preussin armeijassa hän palveli 1906–1918, haavoittuen 1914 ja 1915. Konttoristina Kymintehtaalla von Coler oli 1919. Vuodesta 1920 hän toimi suojeluskunnan päällikkönä ensin Kuopiossa ja sitten Hangossa. Hän kirjoitti vuonna 1919 teoksen Suomalaisten jääkärien parissa.Pieni tietosanakirja Ensimmäisen maailmansodan jälkeen Saksan tasavallan armeijassa ei ollut vapaita upseerinvirkoja, joten von Coler pysyi Suomessa suojeluskunnan palveluksessa vuoteen 1934, jolloin palasi Saksaan. Hänet ylennettiin everstiksi 1. maaliskuuta 1942. == Lähteet == Luokka:Saksalaiset ensimmäisen maailmansodan sotilaat Luokka:Saksalaiset toisen maailmansodan sotilaat Luokka:Suomen sisällissodan saksalaiset Luokka:Vuonna 1885 syntyneet Luokka:Vuonna 1953 kuolleet
Heiskasen staabi

Heiskasen staabi oli S/S Equitylla 31. lokakuuta 1917 Vaasan pohjoispuolella Vesterön saaren Storsandvikeniin saapunut jääkärien etujoukko, johon kuuluivat zugführerit Juho Heiskanen ja Lauri Tiainen, gruppenführerit Juho Komonen ja Viljo Laakso, hilfsgruppenführerit Arvid Kokko (Kokkonen), Kalle Heikki Kuokkanen ja Reino Vuolle sekä jääkäri Einar Mäkinen.Lauerma 1966, 780 sekä nimitoisintoluettelo ibid., 1063-1069 Ennen jääkäreiden pääjoukkoa maihinnousseet kahdeksan jääkäriä organisoivat aseiden jakelun eteläisen Pohjanmaan suojeluskunnille ja muodostivat koulutusrenkaan, ryhmänjohtajan mukaan nimetyn ns. Heiskasen staabin. Sen toiminnan tuloksena Etelä- Pohjanmaalla oli vuoden 1918 alkaessa 2 500–3 000 peruskoulutettua miestä, mikä antoi Mannerheimille etulyöntiaseman, jonka turvin valkoinen armeija sai keväällä aikaan nopean sotilaallisen ratkaisun. ==Lähteet== * * Niinistö, Jussi 2006. Aselaiva Equity toi aseita vapaustaistelijoille. (Vapaussoturi 4/2006) http://www.vapaussoturi.fi/index.php/artikkeleita/63-aselaiva-equity- toi-aseita-vapaustaistelijoille.html ===Viitteet=== Luokka:Suomen sisällissota Luokka:Jääkäriaktivismi Luokka:1917
Paul Sievert

Jarl Paul Sievert oli saksalainen kapteeni, joka Suomen sisällissodassa toimi valkoisten itäarmeijan jääkäritykistöprikaatin 1. jääkäripatteriston komentajana. == Lähteet == * Luokka:Suomen sisällissodan saksalaiset Luokka:1800-luvulla syntyneet Luokka:1900-luvulla kuolleet
Oskar Vilkama

Oskar Alfred Vilkama (vuoteen 1918 Wilkman, 7. huhtikuuta 1880 Helsinki – 28. kesäkuuta 1953 Padasjoki) oli suomalainen eversti ja olympiaurheilija. Vilkama osallistui Tukholman olympiakisoissa vuonna 1912 nykyaikaiseen viisiotteluun Venäjän joukkueessa. Suomi ei voinut asettaa kilpailuun omaa joukkuetta, koska kilpailijoiden tuli olla upseereita, eikä Suomella ollut omaa armeijaa. Vuonna 1920 Antwerpenissä Vilkama osallistui kenttäratsastuksen henkilökohtaiseen kilpailuun Suomen edustajana. Vilkama oli valkoisten itäarmeijaan kuuluneen Pohjois-Hämeen rykmentin komentaja Suomen sisällissodassa. Vuosina 1918–1928 Vilkama toimi Uudenmaan rakuunarykmentin komentajana. Vilkaman puoliso oli lehtori, filosofian tohtori Sisko Elna Vilhelmiina Brummer. Hovioikeudenneuvos Kaarlo Vilkama oli heidän poikansa. Vilkaman vanhempi veli oli jalkaväenkenraali Karl Fredrik Wilkama. ==Lähteet== Luokka:Suomalaiset everstit Luokka:Suomen sisällissodan valkoiset Luokka:Suomalaiset kenttäratsastajat Luokka:Suomalaiset nykyaikaiset viisiottelijat Luokka:Vuonna 1880 syntyneet Luokka:Vuonna 1953 kuolleet
Okinawa

Okinawa ( tai 沖縄島 Okinawa-jima) on Japanille kuuluva saari. Se on suurin Ryūkyūsaarista ja Okinawan prefektuurin pääkaupungin Nahan sijaintipaikka. Saari on 1 201,03 km² suuruinen ja siellä on 1,2 miljoonaa asukasta. Toiseksi suurin kaupunki on nimeltään Okinawa. Asukkaat ovat pääasiassa japanilaisia ja ryūkyūlaisia. Asutus keskittyy saaren eteläosaan. Amami Ōshima, Tokunoshima, Okinawan pohjoisosa ja Iriomote on Unescon maailmanperintökohde vuodesta 2021. Yhdysvaltain armeija valtasi saaren toisen maailmansodan lopussa Okinawan taistelussa, joka kesti maaliskuusta kesäkuuhun 1945. Saari jäi Japanin antautumisen jälkeen Yhdysvaltain haltuun, ja oli USA:n hallinnossa aina 15. toukokuuta 1972 asti. Saarella on edelleen Yhdysvaltain asevoimien Kadenan sotilastukikohta. Yhdysvaltain joukkojen läsnäolo on ajoittain herättänyt vastalauseita paikallisissa, kuten 1995, jolloin kolme sotilasta raiskasi 12-vuotiaan tytön. == Kansanterveys == Okinawalaiset ovat tunnettuja pitkäikäisyydestään ja vanhusväestön hyvästä toimintakyvystäCaloric Restriction, the Traditional Okinawan Diet, and Healthy Aging: The Diet of the World's Longest-Lived People and Its Potential Impact on Morbidity and Life Span. 2007https://www.researchgate.net/publication/5859391_Caloric_Restriction_the_Traditional_Okinawan_Diet_and_Healthy_Aging_The_Diet_of_the_World's_Longest- Lived_People_and_Its_Potential_Impact_on_Morbidity_and_Life_Span. ==Lähteet== * Luokka:Seulonnan keskeiset artikkelit
Ottavio Piccolomini

Ruhtinas Ottavio Piccolomini d'Aragona, Amalfin herttua (11. marraskuuta 1599 Firenze – 11. elokuuta 1656 Wien) oli Itävallan marsalkka. Piccolomini astui Itävallan armeijan palvelukseen vuonna 1616 ja osallistui kolmikymmenvuotisen sodan taisteluihin Böömissä 1618. Albrecht von Wallensteinin palvelukseen hän siirtyi 1627, ja muun muassa johti Lützenin taistelussa ratsuväkeä vasemmalla siivellä. 1634 hän sekaantui Wallensteinin murhaan. Piccolomini oli Espanjan palveluksessa vuosina 1635–39 taistellen Ranskaa vastaa. 1648 hänestä tuli keisarillisen armeijan ylipäällikkö. Vuosina 1649–51 hän johti yhdessä Zweibrückenin prinssin (tuleva Ruotsin kuningas Kaarle X Kustaa Nürnbergin kongressia, joka vastasi joukkojen kotiuttamisesta Westfalenin rauhan jälkeen. ==Lähteet== * == Aiheesta muualla == Luokka:Itävallan marsalkat Luokka:Kolmikymmenvuotinen sota Luokka:Vuonna 1599 syntyneet Luokka:Vuonna 1656 kuolleet
Maski

Maski voi tarkoittaa seuraavia: * maski eli naamari, kasvoja peittävä naamiointiväline tai kasvosuojus * hengityssuojain * maski eli maskeeraus, kasvojen naamiointi tai ehostus kosmetiikan avulla * maski, etumoottorisen auton jäähdyttimen säleikön arkikielinen nimitys * maski, kuvankäsittelyohjelman työkalu kuvan osien tai tasojen peittämiseen tai tuomiseen näkyviin * maski, termi bridgessä * maski, piirilevyjen ja puolijohdekomponenttien valmistuksessa kuvioiden valottamisessa käytettävä mallikuvio * Maski, suomalaisen rap-artisti Atte Toikan (1997–2019) taiteilijanimi.
Syöksyhammas

thumb|Mammuteilla oli valtavat syöksyhampaat. Syöksyhammas on joidenkin nisäkkäiden suusta kasvava huomattavan pitkä hammas. Syöksyhampaita on nykyisin elävistä lajeista norsuilla, mursulla ja sarvivalaalla. Eläimet käyttävät syöksyhampaitaan lajista riippuen esimerkiksi itsepuolustukseen, lajinsisäiseen kilpailuun, ruoanhankintaan tai liikkumiseen. Syöksyhampaat kasvavat koko eläimen eliniän ajan. Norsun syöksyhampaat ovat pidentyneitä etuhampaita ja kasvavat kaarevasti eteenpäin. Norsut kaivavat syöksyhampaillaan vettä maasta ja kaarnaa puunrungoista sekä puolustautuvat niillä petoja ja toisiaan vastaan. Norsujen syöksyhampaista saatava norsunluu on haluttua materiaalia, minkä seurauksena norsuja on jouduttu suojelemaan metsästäjiltä. Afrikannorsuista uroksilla ja naarailla sekä aasiannorsu- uroksilla on suuret syöksyhampaat, mutta aasiannorsunaarailta ne voivat puuttua kokonaan. Mursun syöksyhampaat ovat pidentyneitä kulmahampaita, ja ne kasvavat suoraan alaspäin. Mursut käyttävät syöksyhampaitaan noustakseen vedestä jäälle ja kaivertaakseen jäähän hengitysaukkoja sukelluksissa ollessaan. Urokset käyttävät hampaitaan myös taisteluissa toisia uroksia vastaan. Sarvivalasuroksella on yksi miekkamainen, suora ja kierteinen syöksyhammas, joka kasvaa sen yläleuasta ja voi olla yli kahden metrin mittainen. Sarvivalaan syöksyhampaalla arvellaan olevan merkitystä eläimen pariutumisrituaaleissa. Joidenkin eläinten kuten villisian, pahkasian ja sapelihammaskissojen kulmahampaita kutsutaan torahampaiksi. ==Galleria== Tanzanian Elephant.jpg|Afrikkalaisnorsu suurine syöksyhampaineen African Bush Elephant Skull.jpg|Afrikkalaisen savanninorsun kallo Pod Monodon monoceros.jpg|Sarvivalaita Weltliche Schatzkammer Wienb.jpg|1500-luvulta peräisin oleva 243-senttinen sarvivalaan syöksyhammas Walrus2.jpg|Mursuja ==Lähteet== ==Aiheesta muualla== Luokka:Hampaat
Olli Wuorinen

Olof Berg, kirjailijanimiä Olli Wuorinen ja Olli A. Wuorinen (28. helmikuuta 1842 Uukuniemi – 10. tammikuuta 1917 Uukuniemi) oli suomalainen runoilija ja kääntäjä. Hän käytti myös nimimerkkejä O. Wrn ja Olli Vuorinen. Wuorisen vanhemmat olivat maanviljelijä Olavi Berg ja Anni Korhonen Sivut 841–842.. Hän kävi 1860-luvun alussa lähellä Viipuria sijainneen Maaskolan maanviljelyskoulun ja oli samassa koulussa vuosina 1862–1863 alkeisopettajana. Täällä hän tutustui Viipurin lainakirjaston kautta K. A. Gottlundin, Jaakko Juteinin, Paavo Korhosen, Olli Kymäläisen, Pietari Makkosen ja Antti Puhakan runoihin sekä myös Kalevalaan. Wuorinen alkoi myös itse kirjoittaa runoja pääasiassa kalevalamitalla ja lähetti niitä sanomalehtiin. Opiskellessaan Jyväskylän seminaarissa vuosina 1868–1872 hän julkaisi runojaan V. Kilpisen toimittamassa Kansan lehdessä ja Julius Krohnin Suomen Kuvalehdessä sekä Jyväskylän seminaarilaisten albumissa Suomen saloilta. Samaan aikaan seminaarissa opiskeli useita muitakin runonkirjoittajia, kuten J. H. Erkko, Kustaa Killinen ja Isa Asp. Tunnetuimpia hänen runoistaan lienevät "Luistinretki" ja "Leivo". Herätysliikkeissä lauletaan myös hänen kirjoittamaansa laulua "Joulu, joulu tullut on". Vuorinen julkaisi kokoelman vaatimattomia lyyrillisiä runoja Sepitelmiä sekä ansiokkaan kokoelman pirteitä kansanelämän kuvauksia Kotikuusen kuuluvilta, pieniä pakinoita. Hän oli ahkera ja taitava suomentaja.Berg Olavi, Tietosanakirja osa 1, palsta 972, Tietosanakirja Osakeyhtiö 1909 Wuorinen toimi kansakoulunopettajana Haminassa vuosina 1873–1903. Hän oli myös Haminan kaupunginvaltuuston ja kirkkovaltuuston jäsen. Hänen puolisonsa oli vuodesta 1865 Gertrud Siitonen (k. 1929). == Teokset == * Sepitelmiä: Runon-kokeita tehnyt Olli Vuorinen. Weilin & Göös 1875 * Kotikuusen kuuluvilta pieniä pakinoita, poiminut Olli Wuorinen. Weilin & Göös 1881 * Jyväskylän seminarin viidenkolmatta vaikutusvuoden juhlalle kesäkuun 16 p:nä 1888. 1888 * Raittiusrunoja. Raittiuden ystävät 1889 * Salmelan heinätalkoot. WSOY 1891 * Kaksoisveljekset, Uimalaulu, Luistinretki, Maansa puoltajain laulu. Kansanvalistusseura 1895 * Joulurunoja lapsille, sepittänyt Olli Vuorinen. Alfred Lagerbom, Hamina 1911 == Lähteet == == Aiheesta muualla == * Vapaasti ladattavia Olli Wuorisen e-kirjoja Projekti Lönnrotilta sekä Project Gutenbergiltä * Kymenlaakson kirjailijoita: Olli Wuorinen Luokka:Suomalaiset runoilijat Luokka:Vuonna 1842 syntyneet Luokka:Vuonna 1917 kuolleet
Air Nova

Air Nova oli lentoyhtiö, jonka kotipaikkana toimi Enfield, Nova Scotia, Kanada. Vuonna 2001 se yhdistettiin muiden Air Canadan omistamien lentoyhtiöiden kanssa Air Canada Jazziksi.New consolidated corporate structure for Air Canada/Air Nova Government of Newfoundland and Labrador == Historia == Air Nova perustettiin kesäkuussa 1986 kahdella DHC Dash 8-100 konella lentäen viiteen eri kohteeseen Kanadan itä-rannikolla. Seuraavina vuosina yhtiön kannattavuuden parantuminen mahdollisti lisätä DCH Dash 8 kalustoa. BAe 146 suihkukoneiden hankinta mahdollisti uusien reittien avaamisen Kanadassa ja Yhdysvaltoihin. Keväällä 1999 Air Alliance ja Air Nova yhdistyivät ja ottivat nimekseen Air Nova. Air Nova kuului Star Alliance -yhteenliittymään. == Laivasto == * De Havilland Canada Dash 8 Q100 Air Nova Fleet Airfleets.net * BAe RJ Avro == Lähteet == ==Aiheesta muualla== *Air Canada *Air Canada Jazz *Air Nova archived website *Collector's Guide to Airline Timetables Luokka:Entiset kanadalaiset lentoyhtiöt
Pilkkihiihto

Pilkkihiihto on pilkkikalastuksen ja hiihdon yhdistelmä. Pilkkihiihtokilpailuja varten tehdään jäälle ja mahdollisesti myös osaksi maalle pyöreähkö latulenkki. Sitä hiihdetään yhteen suuntaan sovittu aika. Jokaisella kierroksella kilpailijan tulee onkia yksi kala hiihtolenkin ulkopuolelta ja tuoda se hiihtäen maaliin. Sijoituksen kilpailussa määrää kalallisten kierrosten määrä maaliviivalla sovitun ajan sisällä. Tasatuloksen saaneilla ratkaisee viimeisen kierroksen saapumisjärjestys, aikaisemmin kalan kanssa maaliin saapuneen hyväksi. ==Pilkkihiihdon historia== Pilkkihiihtoa kokeiltiin ensimmäisen kerran mäntyharjulaisessa urheiluseura Mäntyharjun Jäntevässä, jossa Antero Rusinen ideoi pilkkihiihdon 1970-luvun puolivälissä.1970-luku - Mäntyharjun Jäntevä Vähitellen harrastus levisi lähinnä seurojen kuntourheilupuolelle. Pilkkihiihtoa on harrastettu eniten Itä-Suomessa. Tunnetuimpia paikkakuntia kisojen järjestäjinä ovat olleet Iisalmi, Asikkala, Lappeenranta, Ruokolahti, Mikkeli, Joutseno, Luumäki ja Mäntyharju. Ensimmäisiin, vuonna 1985 järjestettyihin SM-kisoihin osallistui 200 kilpailijaa. Kilpailuihin on osallistunut hiihtoseurojen lisäksi urheilukalastusseuroja.Seuran mitalitaulukko Ruokolahden Urheilukalastajat ry ==Kilpailujen järjestäminen== ===Pilkkihiihtoradat === Pilkkihiihtoradat tulee suunnitella sellaiseen paikkaan, mistä tulee kalaa ainakin kohtuullisesti. Radan pituus on noin yksi kilometri. Radan sisäreunaan tehdään perinteistä tyyliä hiihtäville kilpalatu ja ulkoreunaan luistelutyyliä käyttäville oma rata. Rata-alueelle ei saa kairata reikiä. Radan tulee olla selkeä, eikä siinä saa olla jyrkkiä kaarteita tai mutkia. Radan sisälle tulee jäädä selkeä keskiosa. Keväällä jäälle nousee joskus vesi. Tällöin on mietittävä vaihtoehtoinen paikka, jossa vesi ei ole esteenä. Radan vetäminen kokonaan maalle ei ole suositeltavaa, koska silloin kilpailijat jäävät lähelle rantaa, jolloin viiden metrin etäisyys toisiin kilpailijoihin ei helposti toteudu. Rata on syytä merkitä pystyyn asetetuilla havuilla tai muilla näkyvillä merkeillä. === Pilkkihiihdon sarjajako === Sarjajako on vuosien varrella vaihdellut. Miesten puolilla on sopiva SM-pilkkionginnan sarjajako: yleinen, 55-vuotiaat ja 65-vuotiaat. Naisilla on yksi sarja ja alle 16-vuotiailla tytöillä ja pojilla yksi yhteinen sarja. === Kilpailujen valvonta === Usein parhaille kalapaikoille ahtaudutaan liiaksi, ja silloin tarvitaan puolueetonta valvojaa. Lohkovalvojan tulee kieltää yleisöä menemästä liian lähelle kilpailijaa. Kilpailuihin tulee nimetä kolmihenkinen jury, jossa on ainakin yksi kilpailijoiden edustaja. == Lähteet == == Aiheesta muualla == * Ylen Elävä arkisto: Pilkkihiihdon alkuperäisenä tavoitteena oli sivakoida kilpaa kala suussa * Pilkkihiihdon säännöt (pdf) * Kotisivut Luokka:Hiihto Luokka:Kalastus Suomessa Luokka:Pilkkiminen